CELEX: C2004/228/15
Language: da
Date: 2004-09-11 00:00:00
Title: Domstolens dom (Første Afdeling) af 15. juli 2004 i sag C-424/02, Kommissionen for De Europæiske Fællesskaber mod Det Forenede Kongerige Storbritannien og Nordirland (Traktatbrud — direktiv 75/439/EØF — bortskaffelse af olieaffald — prioritering af behandling af olieaffald ved regenerering)

11.9.2004   
            
            
               DA
            
            
               Den Europæiske Unions Tidende
            
            
               C 228/8
            
         
      DOMSTOLENS DOM
   
   (Første Afdeling)
   af 15. juli 2004
   i sag C-424/02, Kommissionen for De Europæiske Fællesskaber mod Det Forenede Kongerige Storbritannien og Nordirland (1)
   
   (Traktatbrud - direktiv 75/439/EØF - bortskaffelse af olieaffald - prioritering af behandling af olieaffald ved regenerering)
   (2004/C 228/15)
   Processprog: engelsk
   I sag C-424/02, Kommissionen for De Europæiske Fællesskaber (befuldmægtigede: X. Lewis og M. Konstantinidis) mod Det Forenede Kongerige Storbritannien og Nordirland (befuldmægtig: M. Bethell, bistået af M. Demetriou), angående en påstand om, at det fastslås, at Det Forenede Kongerige Storbritannien og Nordirland har tilsidesat sine forpligtelser i henhold til Rådets direktiv 75/439/EØF af 16. juni 1975 om bortskaffelse af olieaffald (EFT 1987 L 194, s. 23), som ændret ved Rådets direktiv 87/101/EØF af 22. december 1986 (EFT L 42, s. 43), idet det ikke har udstedt de love og administrative bestemmelser, der er nødvendige for at efterkomme direktivets artikel 3, stk. 1, der bestemmer, at medlemsstaterne træffer de nødvendige foranstaltninger for at prioritere behandling af olieaffald ved regenerering, eller i hvert fald ikke har underrettet Kommissionen herom, har Domstolen (Første Afdeling), sammensat af afdelingsformanden, P. Jann, og dommerne A. Rosas, S. von Bahr, R. Silva de Lapuerta (refererende dommer) og K. Lenaerts; generaladvokat: C. Stix-Hackl; justitssekretær: ekspeditionssekretær L. Hewlett, den 15. juli 2004 afsagt dom, hvis konklusion lyder således:
   
               1)
            
            
               Det Forenede Kongerige Storbritannien og Nordirland har tilsidesat sine forpligtelser i henhold til Rådets direktiv 75/439/EØF af 16. juni 1975 om bortskaffelse af olieaffald, som ændret ved Rådets direktiv 87/101/EØF af 22. december 1986, idet det ikke har truffet de nødvendige foranstaltninger med henblik på at prioritere regenerering af olieaffald, jf. direktivets artikel 3, stk. 1.
            
         
               2)
            
            
               Det Forenede Kongerige Storbritannien og Nordirland betaler sagens omkostninger.
            
         
      (1)  EFT C 19 af 25.1.2003.